|  |
| --- |
| **IZVJEŠĆE O PROVEDENOM SAVJETOVANJU SA ZAINTERESIRANOM JAVNOŠĆU** |
| Naziv akta o kojem je savjetovanje provedeno: Nacrt prijedloga Strategije za djecu grada Vukovara |
| Vrijeme trajanja savjetovanja:04.07.2016. do 04.08.2016. |
| Cilj i glavne teme savjetovanja | Cilj provedenog savjetovanja je upoznati te predstaviti Nacrt prijedloga Strategije za djecu grada Vukovara. Kroz savjetovanje dobiti eventualne prijedloge, primjedbe i konstruktivne kritike od zainteresirane javnosti-građana/građanki grada Vukovara |

|  |  |  |  |  |
| --- | --- | --- | --- | --- |
| Redni broj | Naziv dionika (pojedinac, organizacija, institucija) | Članak na koji se odnosi primjedba/prijedlog | Tekst primjedbe/prijedloga | Prihvaćanje/ neprihvaćanje primjedbe ili prijedloga sa obrazloženjem |
| *1.*  | *Biljana Gaća* | *Točka 6. Zaštita od nasilja izvan obitelji i škole* | Poglavlje pod brojem 6. Zaštita od nasilja izvan obitelji i škole, u medijskom prostoru te od elektroničkog nasilja – nije navedeno u kazalu na početku – pod tim poglavljem pojavljuje se još jedan svježe detektiran problem od strane stručnih službi sudova, ali još uvijek neriješen, a radi se o boravku djece u trenucima kad jedan od roditelja (najčešće majka) odlazi na hitno ispitivanje i davanje izjava nakon prijave nasilja u obitelji. Često puta djeca koja se tako zateknu na sudu neformalno i nesluženo borave s neki od službenika/ca u sudovima, mimo zakona i propisa, jer djeca nisu stranke u postupku i na sudu ne bi trebali boraviti, ali roditelj najčešće nema gdje s njima. Jasno mi je da je prevencija nešto što je ključno i čime se ova Strategija posebno bavi, no ovo pitanje je pomalo kao rupa u sustavu, a radi se o vrlo ranjivoj skupini – djeci koja dolaze iz, nažalost, obitelji u kojima se odvija nasilje. Ne znam je li moguće takvo što previdjeti ovom Strategijom, ali sam barem ovdje navela taj problem, o kojem sam dobila informaciju upravo od nekih službenika/ca sa sudova. | *Prijedlog nije prihvaćen*Vezano za Vaš primjedbu koja se odnosi na problem stručnih službi sudova, za navedeno kontaktirali smo nadležni sud u Vukovaru te vam prenosimo dio odgovora koji smo dobili„S obzirom da se vaše pitanje odnosi na postupanje s djetetom koje dolazi u pratnji roditelja na prekršajni sud, a nije žrtva/oštećenik, isto nije regulirano Zakonom o kaznenom postupku ili Sudskim poslovnikom, upućujemo vas na odredbe Direktive2012/29/EU Europskog Parlamenta i Vijeća od 25. listopada 2012. o uspostaviminimalnih standarda za prava, potporu i zaštitu žrtava kaznenih djela (dalje u tekstu: Direktiva). Naime, Direktiva predstavlja sveobuhvatni instrument kojim se na sustavan način nastoje urediti i zaštititi prava i interesi žrtava kaznenih djela, te članova njihove obitelji.Članak 8. Direktive propisuje da je država članica dužna osigurati žrtvama, u skladu s njihovim potrebama, besplatan pristup povjerljivim službama za podršku koje djeluju u interesu žrtava prije, tijekom i određeno razdoblje nakon kaznenog postupka.Članovi obitelji žrtve također bi trebali imati pristup službama za podršku žrtvama u skladu sa svojim potrebama i stupnjem štete pretrpljene kao posljedice kaznenog djela. Također, države članice trebale bi olakšavati upućivanje žrtava od nadležnog tijela koje je zaprimilo prijavu i drugih odgovarajućih tijela službama za podršku. Direktiva nalaže poduzimanje mjera za uspostavu besplatnih povjerljivih specijalističkih službi za podršku pored, ili kao jedan dio, općih službi za potporu žrtvama ili za omogućavanje obraćanja postojećim specijaliziranim tijelima koje pružaju specijalističku potporu.Žrtve, u skladu sa svojim posebnim potrebama, imaju pristup takvim službama, ačlanovi obitelji bi trebali imati pristup službama za podršku žrtvama u skladu sa svojim potrebama i stupnjem štete pretrpljene kao posljedica kaznenog djela koje je počinjeno prema žrtvi. Preporuka je da se službe za potporu mogu uspostaviti kao javne ili nevladine organizacije i mogu se organizirati na profesionalnoj ili dobrovoljnoj bazi. Pristup službama za podršku ne bi trebao biti uvjetovan formalnim podnošenjem prijave kaznenog djela nadležnom tijelu.S obzirom na sve naprijed navedeno, možemo zaključiti kako djeca koja dolazeu pratnji roditelja na prekršajni sud ne borave, kako se u vašem upitu navodi "mimo zakona i propisa, s nekim od službenika suda", već borave u prostorijama Odjela za podršku žrtvama i svjedocima, te im se kao članovima obitelji ili osobama u pratnjižrtve pruža potrebna podrška.Također napominjemo, da u normativnom smislu, pružanje podrške djeci kakožrtvama kaznenih djela tako i osobama u pratnji žrtava kaznenih djela nije moguće regulirati kroz Strategije za djecu grada Vukovara u okviru projekta "Organizacije koje brinu". |
| *2.* | *Biljana Gaća* | *Poglavlje Sustav obrazovanja aktivnost 3.4* | Pod poglavljem SUSTAV OBRAZOVANJA, aktivnost 3.4. Usklađivanje obrazovnih programa prema potrebama i interesima djece i mladih - smatram da nije dovoljno opisana ta aktivnost te da iz napisanog nije razvidno na koji način, kojim metodama će se usklađivati obrazovni programi prema potrebama i interesima djece i mladih (smatram da je sam broj usklađenih obrazovnih programa teško mjerljiv i nedovoljan). Hoće li se to usklađivanje provoditi tako da se prvo sustavno ispituju potrebe i interesi djece i mladih ili na koji način? | Prijedlog je prihvaćen.Navedena aktivnost je dodatno objašnjena (navedene su metode istraživanja) te su dodani mjerljivi indikatotori |
| *3.* | *Dječji vrtić Vukovar 1* | *Načelne primjedbe**Poglavlje Sport, kultura i druge aktivnosti slobodnog vremena**Aktivnost 4.9.* | U Strategiji ne postoje aktivnosti povezane sa sadržajima bliže povijesti, smatramo da je Domovinski rat tema s kojom djeca trebaju biti upoznata na njima prihvatljiv način. Izgradnja vlastitog identiteta, domoljublje, nacionalna osviještenost, ali i prihvaćanje i uvažavanje drugog i drugačijeg vrijednosti su kojima težimo u radu s djecom na tu temu.Primjedba na IV područje: Sport, kultura i druge aktivnosti slobodnog vremena, 4.9. Aktivnost – etno kućice kao sredstvo razvijanja svijesti o multikulturalnosti ne odgovaraju psihofizičkim osobinama djece toga uzrasta (njihovoj aktivnoj i dinamičnoj prirodi), umjesto navedenog predlažemo aktivnosti u kojima će djeca biti aktivni sudionici u prenošenju tradicijskih znanja i vještina poput 'Olimpijade starih sportova', 'Božičnih običaja naših baka i djedova' i slično. Tim aktivnostima, u koje je moguće uključiti i roditelje i širu obitelj, krajnji cilj je osvijestiti djeci postojanje multikulturalne sredine u kojoj se nalaze. | *Prihvaća se**Na temelju primjedbe u Strategiju će se uvrstiti aktivnost kojom će se djeca upoznati s vrijednostima Domovinskog rata na njima prihvatljiv način.*Prijedlog je prihvaćen te smo isti unijeli u Strategiju |
| *4.* | *Dječji vrtić Vukovar 1* | *Poglavlje Sustav obrazovanja* | Prijedlog na III područje: Sustav obrazovanja, 3.2. Aktivnost – uz navedeno ističemo da među svojim zaposlenicima imamo educirane osobe za provođenje programa Unicefovih radionica namijenjenih radu s roditeljima djece predškolske dobi te educirane osobe za provođenje CAP programa – programa prevencije zlostavljanja djece. | *Prihvaća se.**Navedeno se može vrednovati kroz različite indikatore* |